Klaus Maria Brandauer

Klaus Maria Brandauer (Bad Aussee, Stájerország, 1943. június 22. –) Golden Globe-díjas osztrák színész, rendező.
Eredeti neve Klaus Georg Steng; Maria Brandauer az édesanyja leánykori neve.

Élete 
Brandauer az érettségit követően 1962-től Stuttgartban a Zene- és Képzőművészeti Főiskolára iratkozott be, de két szemeszter elvégzése után otthagyta. Első színházi szerepe a Claudio volt Shakespeare Szeget szeggel című vígjátékában, 1963-ban, a tübingeni színházban. Később a bécsi Josefstadti Színház társulatánál játszott; szélesebb körben Lessing Emilia Galotti című drámájában nyújtott alakítását követően vált ismertté (1970). 1972 óta a bécsi Burgtheater társulatának tagja.

Filmes pályafutása gyakorlatilag 1981-ben kezdődött, amikor Szabó István Mephisto című alkotásában kapott főszerepet. A film 1982-ben megkapta a legjobb külföldi filmért járó Oscar-díjat. Ezt követően Szabó István következő két filmje, a Redl ezredes és a Hanussen címszerepét is ő alakította.

Első felesége, Karin Katharina Müller filmrendező és forgatókönyvíró 1992-ben elhunyt.

Brandauer Bad Aussee-ben, Bécsben és New Yorkban él; a bécsi színművészeti főiskola, a Max Reinhardt Szeminárium professzora. 2007 óta Natalie Krenn a neje. 2011-ben nyugalomba vonult.

Főbb filmszerepei 
 Salzburgi kapcsolat (1972) rendező Lee H. Katzin
 Amit akartok (1973) rendező Otto Schenk
 Októberi vasárnap (1979) rendező Kovács András
 Mephisto (1981) rendező Szabó István
 Soha ne mondd, hogy soha (1983) rendező Irvin Kershner
 Redl ezredes (1984) rendező Szabó István
 Távol Afrikától (1985) rendező Sydney Pollack
 Derrick, Zálogház (1975)
 Quo vadis? (televíziós minisorozat, 1985) rendező Franco Rossi
 Az arany utcában (1986) rendező Joe Roth
 Hanussen (1988) rendező Szabó István
 Pókháló (1989) rendező Bernhard Wicki
 A francia forradalom (1989) rendező Robert Enrico, Richard T. Heffron
 Georg Elser – Einer aus Deutschland (1989) rendezője is Brandauer
 Oroszország-ház (1990) rendező Fred Schepisi
 Fehér Agyar (1991) rendező Randal Kleiser
 Becoming Colette (1991) rendező Danny Huston
 Márió és a varázsló (1994) rendezője is Brandauer
 Jeremiás (1998) rendező Harry Winer
 Rembrandt (1999) rendező Charles Matton
 Fekete csillag (1999) rendező Martha Coolidge
 Cyrano de Bergerac (2000) rendező Sven-Eric Bechtolf
 Druidák (2001) rendező Jacques Dorfmann
 Jedermanns Fest (2002) rendező Fritz Lehner
 A női lélek fájdalmai (2002) rendező Edoardo Ponti
 Sakk-matt (2003) rendező Giacomo Battiato
 Rudolf – Sissi egyetlen fia (2006) rendező Robert Dornhelm
 Tetro (2009) rendező Francis Ford Coppola
 Die Auslöschung (tévéfilm, 2012) rendező Nikolaus Leytner
 Zárójelentés (2020) rendező Szabó István

Jelentős színházi szerepei 
 Címszerep az Akárkiben a Salzburgi Ünnepi Játékokon 1983–1989
 Címszerep a Hamletben
 Címszerep Edmond Rostand Cyrano de Bergeracjában, Burgtheater, Bécs, 1999
 Címszerep Lessing Bölcs Náthánjában, Burgtheater, Bécs, 2004
 Krapp Samuel Beckett Az utolsó tekercs című monodrámájában, Burgtheater, Bécs, 2013

Kitüntetései 
 Bambi-díj 1983 és 2003
 Altaussee díszpolgára
 Tel-Aviv-i egyetem díszdoktora
 David di Donatello-díj a legjobb külföldi színésznek a Mephistóban nyújtott alakításáért, 1982
 Oscar-díj jelölés a legjobb mellékszereplőnek, Távol Afrikától, 1985
 Golden Globe-díj a legjobb mellékszereplőnek, Távol Afrikától, 1986
 Berlinale Kamera díj, 1987
 Romy-díj a legkedveltebb színésznek, 1990
 Golden Globe-díj jelölés Legjobb férfi mellékszereplő (televíziósorozat, televíziós minisorozat vagy tévéfilm), "Introducing Dorothy Dandridge", 2000

Jegyzetek

További információk 

 Brandauer, Fidelio, 2010. november 13. (Hozzáférés: 2013. június 26.)
 Mephisto 70 – Klaus Maria Brandauert köszöntjük, Fidelio, 2013. június 22. (Hozzáférés: 2013. június 26.)
 Klaus Maria Brandauer 
 Klaus Maria Brandauer színpadi szerepei a Burgtheater honlapján 

Osztrák színészek
Osztrák filmrendezők
Golden Globe-díjasok
1943-ban született személyek
Élő személyek
David di Donatello-díjasok